b'\n_START_ARTICLE_\nKarel Hinterlechner\n_START_SECTION_\n\xc5\xbdivljenjepis\n_START_PARAGRAPH_\nKarel Hinterlechner je bil pred prvo svetovno vojno glavni geolog pri dunajskem geolo\xc5\xa1kem zavodu. Kot Slovenec nem\xc5\xa1kega porekla se je ob razpadu Avstro-Ogrske leta 1917 vrnil v Ljubljano. Hinterlechner je bil eden od ustanoviteljev Univerze v Ljubljani leta 1918. Nekaj let je bil njen rektor. V \xc5\xa1olskih letih 1921/22, 1922/23 in 1927/28 je bil prodekan Tehni\xc5\xa1ke fakultete, dekan iste fakultete je bil trikrat (1919/20, 1926/27 in 1930/31), rektor Univerze v Ljubljani v letu 1924/25 ter prorektor iste univerze v letu 1925/26. Bil je redni \xc4\x8dlan \xc4\x8ce\xc5\xa1ke akademije znanosti in umetnosti. Umrl je leta 1932._NEWLINE_Decembra 1945 je povojna oblast njegovo dru\xc5\xbeino ozna\xc4\x8dila za dru\xc5\xbeino nem\xc5\xa1ke narodnosti in jo izgnala iz Slovenije v Avstrijo, stanovanje v Ljubljani so jim zaplenili. Zaradi protestov slovenskih akademikov, ki so opozarjali na zasluge Hinterlechnerja in razlagali, da gre za Slovenca z nem\xc5\xa1kim priimkom je oblast priznala zmoto, a dru\xc5\xbeini ni dovolila vrnitve v Slovenijo. Njegova \xc5\xbeena Ne\xc5\xbeika Hinterlechner je leta 1947 umrla v Avstriji, v tabori\xc5\xa1\xc4\x8du za razseljene osebe.'